**ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА ВЪЗ ОСНОВА НА РАМКОВО СПОРАЗУМЕНИЕ**

Днес, ... ………... 2019 г., в гр. София, между:

**БЪЛГАРСКАТА НАРОДНА БАНКА (БНБ)**,със седалище и адрес на управление: гр. София 1000, пл. „Княз Александър І” № 1, код по БУЛСТАТ: 000694037, представлявана от Снежанка Деянова – главен секретар, в качеството ѝ на възложител, съгласно Заповед № БНБ-97813/17.09.2018 г. и Теменужка Цветкова – главен счетоводител, наричана по-нататък в Договора за краткост **ВЪЗЛОЖИТЕЛ**, от една страна,

и

„…………………….” със седалище и адрес на управление: …………………………., ЕИК/БУЛСТАТ: …………….., представлявано от ……………………… …………………….., в качеството на ………………. наричано по-нататък в Договора за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „**Страните**“, а всеки от тях поотделно **„Страна“**),

на основание чл. 82 от Закона за обществените поръчки (ЗОП) и след проведена процедура за възлагане на обществена поръчка „пряко договаряне“ по реда на чл. 18, ал. 1, т. 13, във връзка с чл. 182, ал. 1, във връзка с чл. 79, ал. 1, т. 3, б. „в“ от ЗОП и чл. 64 и следващите от Правилника за прилагане на Закона за обществените поръчки (ППЗОП) с предмет: „Абонаментно обслужване, развитие, допълнителни услуги и възможност за закупуване допълнителни лицензи за информационна система „Микси“ за срок от четири години“ и Решение № ……../…….. 2019 г. на главния секретар на БНБ за определяне на изпълнител на обществената поръчка,

се сключи този договор за възлагане на обществена поръчка въз основа на Рамково споразумение № ……../…….. 2019 г. **(„Договора/Договорът“)** при следните условия:

1. **ПРЕДМЕТ НА ДОГОВОРА**
2. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва срещу възнаграждение и при условията на този договор следните видове услуги, наричани за краткост **„Услугите“**:
3. Абонаментна поддръжка и обслужване в БНБ на текущата версия, както и на всяка актуализация на версията на информационната система с лицензи „Управление на документооборота“, наричана по-нататък в договора за краткост информационна система (ИС) „Микси“, в конфигурация:
   1. Сървър М 2009;
   2. 150 (сто и петдесет) клиента. версия М 2009;
   3. Абонаментна поддръжка и обслужване се извършва и за допълнително закупени лицензи *(когато е приложимо)*;
4. Услуги по проектиране, разработване и внедряване на подобрения, изменения и допълнения, наричани за краткост „потребителски доработки“ *(когато е приложимо)*;
5. Право на ползване на **ВЪЗЛОЖИТЕЛЯ** на всички актуализации на версията на ИС „Микси“, в конфигурация по т. 1, както и на допълнително осигурените клиенти, чрез новозакупените лицензи по реда на т. 5 заедно с прилежащата документация към тях *(когато е приложимо)*;
6. Услуги по миграция на данни и конфигурация до последна версия на сървъра, съгласно представеното Техническо предложение на **ИЗПЪЛНИТЕЛЯ** – Приложение № 2 *(когато е приложимо)*.
7. Доставка на нови лицензи, след получаване на писмена заявка от страна на **ВЪЗЛОЖИТЕЛЯ**.В заявката се посочват количеството на новите лицензи, които следва да бъдат доставени *(когато е приложимо)*.
8. Провеждане на обучение за работа с ИС ,,Микси“ на служители на **ВЪЗЛОЖИТЕЛЯ**, след получаване на писмена заявка за това. В заявката се посочват количеството на часовете за обучение, както и времето и срока, в който следва да се проведе обучението *(когато е приложимо)*.
9. **ИЗПЪЛНИТЕЛЯТ** се задължава да изпълни дейностите по чл. 1 в съответствие с изискванията на:

1. Техническа спецификация по обществена поръчка за сключване на рамково споразумение с предмет: „Абонаментно обслужване, развитие, допълнителни услуги и възможност за закупуване допълнителни лицензи за информационна система „Микси“ – Приложение № 1,

2. Техническо предложение на **ИЗПЪЛНИТЕЛЯ –** Приложение № 2;

3. Ценово предложение на **ИЗПЪЛНИТЕЛЯ –** Приложение № 3;

4. Задания и спецификации, предоставени чрез писменото искане по чл. 4 от Рамково споразумение № ……../……..2019 г., от **ВЪЗЛОЖИТЕЛЯ** до **ИЗПЪЛНИТЕЛЯ**, последният да допълни своята офертасъобразно изискванията и условията на **възложителя** с оглед сключване на настоящия договор – Приложение № 4,

съставляващи съответно Приложения към този договор **(„Приложенията“**) и представляващи неразделна част от него.

1. **СРОК НА ДОГОВОРА. СРОК И МЯСТО НА ИЗПЪЛНЕНИЕ**
2. Договорът влиза в сила от ………………. г. В случай, че договорът се сключи на по-късна дата от ……….., договорът влиза в сила от датата, посочена в регистрационния номер от деловодната система на **ВЪЗЛОЖИТЕЛЯ**, поставен на стр. 1 от настоящия договор.
3. (1) **ИЗПЪЛНИТЕЛЯТ** се задължава да извършваабонаментна поддръжка и обслужване на ИС ,,Микси“ за срок от ……………години, считано от датата на влизане в сила на договора, определена в чл. 3. *(когато е приложимо)*

(2) В срок ………… **ИЗПЪЛНИТЕЛЯТ** се задължава да осъществи потребителските доработки на ИС „Микси“, възложени с настоящия договор за не повече от …...........(……..) човекочаса.

(3) В срок………., **ИЗПЪЛНИТЕЛЯТ** предоставя на **ВЪЗЛОЖИТЕЛЯ** право на ползване на версията на ИС „Микси“ в конфигурация по чл. 1, т. 1, както и както и на допълнително осигурените клиенти чрез закупените лицензи по чл. 1, т. 5, заедно с прилежащата документация към тях. *(когато е приложимо)*.

(4) В срок …………….. **ИЗПЪЛНИТЕЛЯТ** се задължава да осъществи потребителските доработки на ИС „Микси“, възложени с настоящия договор за не повече от …...........(……..) човекочаса.

(5) **ИЗПЪЛНИТЕЛЯТ** осигурява за срок от 1 (една) година гаранционна поддръжка на всички потребителски доработки на ИС „Микси“. Гаранционният срок на всяка от потребителските доработки започва да тече от датата на тяхното приемане, удостоверена с подписване на съответния приемо-предавателен протокол по чл. 15. След изтичане на съответния срок на гаранционната поддръжка за всяка от потребителските доработки, **ИЗПЪЛНИТЕЛЯТ** се задължава да предоставя за тях абонаментна поддръжка и обслужване до изтичане на срока ал. 1. *(когато е приложимо)*

(6) **ИЗПЪЛНИТЕЛЯТ** се задължава да извърши услуги по миграция на данни и конфигурация до последна версия на сървъра в срок до ... (...) месеца, считано от датата на писмената заявка за това от страна на **ВЪЗЛОЖИТЕЛЯ**. *(когато е приложимо)*

(7) **ИЗПЪЛНИТЕЛЯТ** се задължава да извършва доставка на допълнително заявените нови лицензи в срок до ... (...) работни дни, считано от датата на получаване на писмената заявка, направена от **ВЪЗЛОЖИТЕЛЯ**. *(когато е приложимо)*

1. Мястото на изпълнение е град София, пл. „Княз Александър I“ № 1.
2. **ЦЕНА, РЕД И СРОКОВЕ ЗА ПЛАЩАНЕ**
3. (1)Таксата за абонаментна поддръжка и обслужване на ИС ,,Микси”, включващо правото на ползване на всяка актуализация на версията на ИС „Микси“, както и всички разходи по изпълнението на услугите по чл. 1, т. 1 и 3, за период от 1 (една) година е в размер на ……………… лв. (*словом*) без данък върху добавената стойност (ДДС) съгласно Ценовото предложение на **ИЗПЪЛНИТЕЛЯ** – Приложение № 3, неразделна част от настоящия договор. Посочената цена не се увеличава с включване в абонаментното обслужване на потребителските доработки на ИС „Микси“, чиито гаранционен срок изтича в рамките на срока на рамковото споразумение, въз основа на който е сключен този договор. *(когато е приложимо)*
4. Цената на Услугите по проектиране, разработка и подготовка за внедряване на потребителските доработки на ИС „Микси“ по чл. 1, т. 2 е ……………… лв. (*словом*) на час без ДДС съгласно Ценовото предложение на **ИЗПЪЛНИТЕЛЯ –** Приложение № 3и включва всички разходи, направени от **ИЗПЪЛНИТЕЛЯ** за развитие на ИС „Микси“, в това число гаранционната поддръжка на потребителските доработки. *(когато е приложимо)*
5. Цената на услугите по миграция на данни и конфигурация до последна версия на сървъра е … (…) лева без ДДС. *(когато е приложимо)*
6. Цената за доставка на нов лиценз по чл. 1, т. 5 е ... (...) лева без ДДС. *(когато е приложимо)*
7. Цената за обучение за работа с ИС ,,Микси” е в размер на ... (....) лева на час без ДДС. *(когато е приложимо)*
8. Общата стойност на всички плащания, които се извършват по настоящия договор, не може да надхвърля сумата от **………… (……………) лева без ДДС**, за целия срок на договора. **ВЪЗЛОЖИТЕЛЯТ** следи стойността на извършените плащания и информира **ИЗПЪЛНИТЕЛЯ** при достигане на тази стойност.
9. Посочените цени в настоящия договор са фиксирани като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ.** Цените по настоящия договор не подлежат на промяна за времето на изпълнение на договора, освен в случаите когато това е в полза на **ВЪЗЛОЖИТЕЛЯ** и освен в случаите, изрично уговорени в този Договор и в съответствие с разпоредбите на ЗОП.
10. (1) Абонаментната такса за поддръжка и обслужване на ИС ,,Микси” се заплаща на всяко тримесечие и е равна на една четвърт от цената, посочена в чл. 6, ал. 1. Тази цена се заплаща след изтичане на съответното тримесечие след изготвяне и приемане на отчета по реда на чл. 14. *(когато е приложимо)*

(2) Образуваната по реда на ал. 1 цена се заплаща в срок до 10 (десет) работни дни след подписване на отчета по чл. 14 и след представяне на фактура от страна на **ИЗПЪЛНИТЕЛЯ**. *(когато е приложимо)*

(3) Цената на съответните доработки се образува въз основа на времето, необходимо за тяхното извършване, като броят на часовете, необходими за изпълнение на конкретната услуга, се умножава по цената по чл. 6, ал. 2 и се заплаща в срок до 10 (десет) работни дни след подписване на съответния двустранен приемателно-предавателен протокол по чл. 15 и след представяне на фактура от страна на **ИЗПЪЛНИТЕЛЯ**. *(когато е приложимо)*

(4) Цената по чл. 6, ал. 3 се заплаща еднократно в срок до 10 (десет) работни дни след приемането на услугите по чл. 1, т. 4 с приемо-предавателен протокол по реда на чл. 16 и след представяне на фактура от страна на **ИЗПЪЛНИТЕЛЯ**. *(когато е приложимо)*

(5) Цената на всяка конкретна доставка на допълнително заявените нови лицензи се формира от съответната единична цена, посочена в чл. 6, ал. 4 и заявеното количество и се заплаща от **ВЪЗЛОЖИТЕЛЯ** в срок до 10 (десет) работни дни, считано от датата на подписване на съответния приемо-предавателен протокол по чл. 17 и след представяне на фактура от страна на **ИЗПЪЛНИТЕЛЯ**. *(когато е приложимо)*

(6) Цената на заявеното от **ВЪЗЛОЖИТЕЛЯ** обучение се образува като заявеното количество часове се умножи по часовата ставка, посочена в чл. 6, ал. 5 и се заплаща в срок до 10 (десет) работни дни, считано от датата на подписване на съответния протокол за извършено обучение по чл. 18 и след представяне на фактура от страна на **ИЗПЪЛНИТЕЛЯ**. *(когато е приложимо)*

1. (1) Всички плащания по настоящия договор се извършват от **ВЪЗЛОЖИТЕЛЯ** по банков път, с преводно нареждане в лева, по следната банковата сметка на **ИЗПЪЛНИТЕЛЯ:**

**Банка: ……………………..……..;**

**IBAN: …………………….……….;**

**BIC: ……………………..………..**

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (три) дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

1. **ПРАВА И ЗАДЪЛЖЕНИЯ НА СТРАНИТЕ**
2. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от страните.
3. **ИЗПЪЛНИТЕЛЯТ** има право:

1. да получи възнаграждения в размера, сроковете и при условията на настоящия договор;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

1. **ИЗПЪЛНИТЕЛЯТ** се задължава:
   * + 1. да предоставя Услугите и да изпълнява задълженията си по този договор в уговорените срокове и качествено, в съответствие с Договора и приложенията към него;
       2. да спазва всички приложими нормативни актове, разпоредби, стандарти и други изисквания, свързани с предмета на договора.
       3. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;
       4. да изпълнява всички законосъобразни указания и изисквания на **ВЪЗЛОЖИТЕЛЯ;**
       5. да документира по подходящ начин дейността си по изпълнението на договора, като предоставя всички отчети; приемно-предавателни протоколи и други материали съгласно договора;
       6. да спазва Конфиденциалната информация, в съответствие с уговореното в чл. 34 от договора;
       7. съвместно с **ВЪЗЛОЖИТЕЛЯ** да тества и подготви за внедряване доработките, предмет на договора; *(когато е приложимо)*
       8. да не извършва запис на информация на **ВЪЗЛОЖИТЕЛЯ** извън тази, която му е необходима за изпълнение на договора върху лични преносими носител, както и запис на лична информация върху преносими носители, собственост на **ВЪЗЛОЖИТЕЛЯ;**
       9. да гарантира, че всички негови служители или други наети лица, заети с изпълнението на договора са запознати с корпоративната политика за информационна сигурност на **ВЪЗЛОЖИТЕЛЯ**, като всеки член на екипа на **ИЗПЪЛНИТЕЛЯ** подписва декларация по образец, приложение към този договор, удостоверяваща това обстоятелство, **ИЗПЪЛНИТЕЛЯТ** ще предостави на **ВЪЗЛОЖИТЕЛЯ** в срок до 5 (пет) работни дни, считано от датата на подписване на договора, декларации, подписани от всеки член на екипа, удостоверяващи, че горното условие е изпълнено и, че всеки един приема да спазва разпоредбите в тези документи.
       10. да спазва правилата за достъп до сградите на **ВЪЗЛОЖИТЕЛЯ** при спазване на пропускателния режим и работното време в сградата съгласно Вътрешните правила на **ВЪЗЛОЖИТЕЛЯ**;
       11. да извършва абонаментна поддръжка и обслужване на ИС „Микси“, като изготвя отчет, включващ и предложения за повишаване ефективността на системата при експлоатация; *(когато е приложимо)*
       12. да изпраща специалисти при **ВЪЗЛОЖИТЕЛЯ** за констатация иотстраняванена нарушения в работата на ИС ,,Микси“, след подаване на заявка в работното време на **ИЗПЪЛНИТЕЛЯ** – от 8:00 до 18:00 часа, на електронна поща или по факс *(когато е приложимо);*
       13. да консултира служителите на **ВЪЗЛОЖИТЕЛЯ** по телефона или на място при експлоатацията на ИС „Микси“, за осигуряване на оптимална и безаварийна работа *(когато е приложимо)*;
       14. да актуализира версиите на доставения софтуер *(когато е приложимо);*
       15. да възстановява ИС ,,Микси“ на място при сривове, независещи от работата на потребителите *(когато е приложимо)*;
       16. да организира при заявяване от страна на **ВЪЗЛОЖИТЕЛЯ** обучение за работа с ИС ,,Микси“, след съгласуване на графици и програми *(когато е приложимо)*;
       17. да извърши услугите по миграция на данни и конфигурация до последна версия на сървъра от текущата среда към нова, посочена от **ВЪЗЛОЖИТЕЛЯ** и съгласувана предварително между страните *(когато е приложимо)*;
       18. да доставя нови лицензи по чл. 1, т. 5 от договора, след получаване на писмена заявка от страна на **ВЪЗЛОЖИТЕЛЯ** *(когато е приложимо)*;
       19. всяка доставка на нови лицензи се придружава с документи, удостоверяващи правото на ползване за новозакупени лицензи *(когато е приложимо)*;
       20. да извърши услугите по потребителски доработки при получаване на писмена заявка от страна на **ВЪЗЛОЖИТЕЛЯ,** като работата приключвас подписването на приемателно-предавателен протокол за всяка една потребителска доработка. В протокола се посочват обхватът и обемът на извършената работа (в часове) *(когато е приложимо)*;
       21. да осигурява за срок от 1 (една) година безплатна гаранционна поддръжка на всички потребителски доработки по чл. 1, т. 2. Гаранционният срок за всяка конкретна доработка започва да тече от датата на подписване на приемателно-предавателен протокол за нея *(когато е приложимо)*;
       22. да не предоставя на физически и/или юридически лица документи и информация, свързани с изпълнението на настоящия договор, без изричното писмено съгласие на **ВЪЗЛОЖИТЕЛЯ**;
       23. при изпълнение на задълженията си по настоящия договор, да спазва пропускателния режим до сградите на **ВЪЗЛОЖИТЕЛЯ**, съгласно вътрешните правила за достъп до тях;
       24. да предоставя писмена информация за дейностите и фактите, свързани с отстраняване на явни и скрити недостатъци при извършване на абонаментната поддръжка или инсталиране на нова версия;
       25. при извършване на абонаментната поддръжка и обслужване в срока по чл. 4, ал. 1, да предоставя право на ползване на **ВЪЗЛОЖИТЕЛЯ** на всички актуализации на версията на ИС „Микси“, в конфигурация по чл. 1, т. 1, както и на допълнително осигурените клиенти, чрез новозакупените лицензи по реда на чл. 1, т. 5, в срок до 14 (четиринадесет) календарни дни от актуализацията *(когато е приложимо)*.
2. **ВЪЗЛОЖИТЕЛЯТ** има право:
3. да изисква и да получава Услугите в уговорените срокове и качество;
4. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на договора, или да извършва проверки, чрез свои упълномощени представители, при необходимост, но без с това да пречи на изпълнението;
5. да изисква от **ИЗПЪЛНИТЕЛЯ** да документира по подходящ начин дейността си по изпълнението на договора, както и информация, свързана с изпълнението на договора за минали периоди.
6. **ВЪЗЛОЖИТЕЛЯТ** се задължава:
7. да приеме изпълнението на Услугите, когато отговаря на договореното по реда и при условията на този договор**;**
8. да плати на **ИЗПЪЛНИТЕЛЯ** уговорената цена в сроковете и при условията на настоящия договор;
9. да предостави и осигури достъп на **ИЗПЪЛНИТЕЛЯ** до информацията, необходима за извършването на Услугите, предмет на договора, при спазване на относимите изисквания или ограничения съгласно приложимото право;
10. да пази Конфиденциалната информация, в съответствие с уговореното в чл. 34 от Договора;
11. да оказва съдействие на **ИЗПЪЛНИТЕЛЯ** във връзка с изпълнението на този договор, като осигурява необходимите, консултации и организационно-технически условия в хода на изпълнението, когато **ИЗПЪЛНИТЕЛЯТ** поиска това;
12. да съгласува предварително писмено с **ИЗПЪЛНИТЕЛЯ** обхвата, сроковете и необходимите ресурси в рамките на договора за изпълнение на дейностите по чл. 1, т. 3.
13. да уведомява своевременно **ИЗПЪЛНИТЕЛЯ** за възникнали отклонения от нормалното функциониране на ИС „Микси“;
14. да не допуска обслужване на ИС „Микси“, предмет на този договор, от лица, които не са представители на **ИЗПЪЛНИТЕЛЯ**;
15. да осигурява нужната квалификация на своите служители за работа с ИС „Микси“, като за целта изисква необходимата информация от **ИЗПЪЛНИТЕЛЯ**.
16. **ПРЕДАВАНЕ И ПРИЕМАНЕ НА ИЗПЪЛНЕНИЕТО**
17. (1) **ИЗПЪЛНИТЕЛЯТ** се задължава да изготвя тримесечни отчети за извършеното от него абонаментно обслужване по чл. 1, т. 1, които се приемат от **ВЪЗЛОЖИТЕЛЯ** *(когато е приложимо)*.

(2) В случай, че **ВЪЗЛОЖИТЕЛЯТ** има забележки по представения отчет по ал. 1, той може да откаже подписването му. В този случай **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** и в срок до 10 (десет) дни от получаване на уведомлението, страните подписват протокол, в който се отразяват направените забележки и се определя срок за тяхното отстраняване. Приемането се извършва след отстраняване на забележките в договорения срок *(когато е приложимо)*.

(3) Ако забележките не бъдат отстранени в договорения срок, **ВЪЗЛОЖИТЕЛЯТ** може да развали Договора с едностранно уведомление, отправено до другата страна без предизвестие *(когато е приложимо)*.

1. (1) **ВЪЗЛОЖИТЕЛЯТ** приема изпълнението на всяка възложена доработка по чл. 1, т. 2, с подписването на приемо-предавателен протокол, в които се посочват обхватът на извършената доработка и обемът на извършената работа (в човекочасове) *(когато е приложимо)*.

(2) В случай, че **ВЪЗЛОЖИТЕЛЯТ** има забележки по изпълнението на възложените доработки по чл. 1, т. 2 поради отклонения от изискванията на заданията и Техническата спецификация – Приложение № 1 към договора, той може да откаже подписването на съответния двустранен приемо-предавателен протокол по ал 1. В този случай **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**. **ИЗПЪЛНИТЕЛЯТ** се задължава да отстрани констатираните несъответствия, в срок до 10 (десет) дни, считано от датата на получаване на съответното уведомление на **ВЪЗЛОЖИТЕЛЯ** за констатираните несъответствия. Приемането на съответните възложени потребителски доработки се извършва след отстраняване на несъответствията и забележките с подписване на протокол по ал. 1 *(когато е приложимо)*.

(3) В случай, че забележките не бъдат отстранени в договорения срок, **ВЪЗЛОЖИТЕЛЯТ** може да развали Договора с едностранно уведомление, отправено до **ИЗПЪЛНИТЕЛЯ** без предизвестие *(когато е приложимо)*.

1. (1) **ВЪЗЛОЖИТЕЛЯТ** приема услугите по чл. 1, т. 4 с подписването на приемо-предавателен протокол за извършената миграция на данни и конфигурация след приключване на съответната работа *(когато е приложимо)*.

(2) В случай, че **ВЪЗЛОЖИТЕЛЯТ** има забележки по изпълнението на услугата, същият има право да откаже да подпише протокола по ал. 1. В тези случаи страните подписват двустранен протокол, в който се описват констатираните несъответствия и се посочва срокът, в който същите ще бъдат отстранени. В случай че представителят на **ИЗПЪЛНИТЕЛЯ** не се яви за съставянето на протокола или откаже да го подпише, **ВЪЗЛОЖИТЕЛЯТ** има право да състави сам протокола, като направените в него констатации са задължителни за **ИЗПЪЛНИТЕЛЯ** *(когато е приложимо)*.

1. (1) Приемането на доставката на лицензите се удостоверява с приемателно-предавателен протокол, след като представител на **ВЪЗЛОЖИТЕЛЯ** е проверил наличието на достъп до лицензите, както и съответствието им по вид и количество със заявеното и не е констатирал несъответствия *(когато е приложимо)*.

(2) При липса на достъп и/или констатирани несъответствия на доставените лицензи със заявеното, **ВЪЗЛОЖИТЕЛЯТ** има право да откаже да подпише протокола по ал. 1. В тези случаи страните подписват двустранен протокол, в който се описват констатираните несъответствия и се посочва срокът, в който същите ще бъдат отстранени. В случай че представителят на **ИЗПЪЛНИТЕЛЯ** не се яви за съставянето на протокола или откаже да го подпише, **ВЪЗЛОЖИТЕЛЯТ** има право да състави сам протокола, като направените в него констатации са задължителни за **ИЗПЪЛНИТЕЛЯ** *(когато е приложимо)*.

1. (1) Всяко извършено обучение по чл. 1, т. 5 се приема с подписване на протокол за извършено обучение *(когато е приложимо)*.

(2) В случай, че **ВЪЗЛОЖИТЕЛЯТ** има забележки по изпълнението на услугата, същият има право да откаже да подпише протокола по ал. 1. В тези случаи страните подписват двустранен протокол, в който се описват констатираните несъответствия и се посочва срокът, в който същите ще бъдат отстранени. В случай че представителят на **ИЗПЪЛНИТЕЛЯ** не се яви за съставянето на протокола или откаже да го подпише, **ВЪЗЛОЖИТЕЛЯТ** има право да състави сам протокола, като направените в него констатации са задължителни за **ИЗПЪЛНИТЕЛЯ** *(когато е приложимо)*.

1. **ГАРАНЦИОННА ПОДДРЪЖКА** *(когато е приложимо)*
2. (1) **ИЗПЪЛНИТЕЛЯТ** се задължава да осигурява за срок от 1 (една) година гаранционна поддръжка за всички приети потребителски доработки на ИС „Микси“ по чл. 1, т. 3. Гаранционният срок на съответните потребителски доработки започва да тече от датата на тяхното приемане, удостоверена с подписване на съответния двустранен предавателно-приемателен протокол по чл. 15.

(2) В рамките на гаранционната поддръжка по ал. 1, **ИЗПЪЛНИТЕЛЯТ** се задължава да отстранява всички инциденти и/или проблеми, възникнали във връзка с или по повод извършените от него потребителски доработки. В гаранционната поддръжка по ал. 1 не се включва добавянето на нова функционалност.

1. (1) **ВЪЗЛОЖИТЕЛЯТ** се задължава своевременно да уведомява писмено **ИЗПЪЛНИТЕЛЯ** за всеки инцидент и/или проблем, възникнал в рамките на срока на гаранционната поддръжка по чл. 19.

(2) **ИЗПЪЛНИТЕЛЯТ** осигурява гаранционната поддръжка при следните условия:

а) Гаранционната поддръжка се извършва през работни дни, във времето между 08:30 и 18:00 часа или до завършване на работата при проблем/инцидент с най-висок приоритет.

б) при възникване на аварийна ситуация, времето за отзоваване на място (сградата на БНБ) е до 1 (един) час. **ИЗПЪЛНИТЕЛЯТ** работи с екипите на **ВЪЗЛОЖИТЕЛЯ** до отстраняване на проблема.

в) проблемите/инцидентите по време на гаранционната поддръжка се класифицират по следните нива на приоритет:

* + - Най-висок приоритет – възникналият проблем/инцидент предизвиква прекъсване на работата по изпълнение на значими по важност задачи, свързани с репутационния риск;
    - Висок приоритет – възникналият инцидент/проблем предизвиква спиране на работата по определени бизнес процеси в банката/ИС „Микси“, свързани с репутационен риск;
    - Среден приоритет - възникналият инцидент/проблем предизвиква спиране на работата по определени бизнес процеси в банката/ИС „Микси“;
    - Нисък приоритет - възникналият инцидент/проблем предизвиква трудности при изпълнението на определени бизнес процеси в банката / ИС „Микси“.

г) Времето за реакция и отстраняване на проблеми/инциденти е както следва:

* + - Инцидент и/или проблем с висок приоритет – реакция до 1 (един) час след уведомяването, време за отстраняване до 4 (четири) часа
    - Инцидент и/или проблем с висок приоритет – реакция до 4 (четири) часа след уведомяването, време за отстраняване до 1 (един) работен ден;
    - Инцидент и/или проблем със среден приоритет – реакция до 1 (един) работен ден след уведомяването, време за отстраняване до 3 (три) работни дни;
    - Инцидент и/или проблем с нисък приоритет – реакция до 3 (три) работни дни след уведомяването, време за отстраняване до 7 (седем) работни дни.

1. **САНКЦИИ ПРИ НЕИЗПЪЛНЕНИЕ**
2. При просрочване изпълнението на задълженията по този договор, неизправната страна дължи на изправнатанеустойкав размер на 0.5% от стойността на неизпълнението за всеки просрочен ден, но не повече от 10% от тази сума.
3. При констатирано лошо или друго неточно или частично изпълнение на отделна услуга или при отклонение от изискванията на **ВЪЗЛОЖИТЕЛЯ**, посочени в Техническата спецификация – Приложение № 1, и Техническото предложение – Приложение № 2, както и Задания и спецификации, предоставени чрез писменото искане по чл. 4 от Рамково споразумение № ……../……..2019 г. – Приложение №4, неразделна част от договора, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната услуга, без да дължи допълнително възнаграждение за това. В случай че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да развали договора.
4. При разваляне на Договора поради виновно неизпълнение на задълженията на някоя от страните, виновната страна дължи неустойка в размер на 5 % от сумата, посочена в чл. 6, ал. 6.
5. **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.
6. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
7. **ПРЕКРАТЯВАНЕ НА ДОГОВОРА**
8. (1) Този Договор се прекратява:

1. с изтичане на срока на Договора или при достигането на стойността по чл. 6, ал. 6;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС).

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

1. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
2. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този договор.
3. Във всички случаи на прекратяване на договора, освен при прекратяване на юридическо лице – Страна по Договора без правоприемство:
4. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и
5. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички отчети; приемо-предавателни протоколи и документация и други материали съгласно договора до датата на прекратяването;

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на договора.

1. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.
2. **ЗАКЛЮЧИТЕЛНИ РАЗПОРЕДБИ**
3. (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

* + - 1. специалните разпоредби имат предимство пред общите разпоредби;
      2. разпоредбите на Приложенията имат предимство пред разпоредбите на Договора.

1. При изпълнението на договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
2. (1) Всяка от Страните по този договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до **ИЗПЪЛНИТЕЛЯ** и негови служители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

(5) Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

1. **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.
2. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху ИС „Микси“ в конфигурацията по чл. 1, т. 1 и авторските права върху проектираните, разработени и внедрени от страна на **ИЗПЪЛНИТЕЛЯ** потребителски доработки по този договор, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ИЗПЪЛНИТЕЛЯ**. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

(2) В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) **ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

1. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.
2. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.
3. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

1. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.
2. (1)Всички уведомления и заявки между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвръждава писмено на следните адреси:
   * + 1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..; тел…..

* + - 1. **За ИЗПЪЛНИТЕЛЯ:**

Адрес за кореспонденция: ………………….

Факс: …………………………………………

e-mail: ……………………………………….. ; тел…..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

* + - 1. **За ВЪЗЛОЖИТЕЛЯ**:…….

2. **За ИЗПЪЛНИТЕЛЯ** …..

(3) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението/заявката е постъпила в посочената от **изпълнителя** информационна система (е-mail) – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

(6) С цел изпълнение на настоящия договор, Страните предоставят единствено необходимите лични данни, представляващи информация за служебни контакти, посочена в чл. 42, ал. 1 и 2 от настоящия договор. Информация за служебни контакти – информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(7) При  установяване на лични данни в предоставената от насрещната страна информация, различни от посочените в ал. 6, всяка от страните е длъжна да изтрие или да поиска тези  лични данни да бъдат изтрити.

(8) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

1. За неуредените в този Договор въпроси се прилагат разпоредбите на действащото българско законодателство.
2. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
3. Този Договор е изготвен и подписан в 2 (два) еднообразни екземпляра – по един за всяка от Страните.
4. Неразделна част от настоящия договор са следните приложения:

1. Приложение № 1 – Техническа спецификация по обществена поръчка с предмет: „Абонаментно обслужване, развитие, допълнителни услуги и възможност за закупуване допълнителни лицензи за информационна система „Микси“ за срок от четири години“;

2. Приложение № 2 - Техническо предложение на **ИЗПЪЛНИТЕЛЯ**;

3.Приложение № 3 - Ценово предложение на **ИЗПЪЛНИТЕЛЯ;**

4. Приложение № 4 - Задания и спецификации, предоставени чрез писменото искане по чл. 4 от Рамково споразумение № ……../……..2019 г.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**